o
Jumala on antanut minulle anteeksi
ja odottaa minun nyt muille anteeksi antavan. Hän on antanut
minulle armonsa ja odottaa minun nyt olevan muille armollinen.
Meidän tulee tutkia Jumalassa, koska puuttua asioihin ja koska
antaa niiden vain olla.
Kuinka elää armon asenteessa. Siitä tänään "Iloa arkeen" ohjelmassamme.
Tervetuloa "Iloa arkeen" ohjelmaan. Kiitos, että olet tänään kanssani.
Raamattu sanoo, että jos kylvämme armoa, saamme sitä myös niittää.
Tiedän, että haluan ihmisten olevan armollisia minua kohtaan ja uskon,
että niin sinäkin tahdot. Siksi on tärkeää, että opiskelemme
ja ymmärrämme asioita armosta. Tänään opimme sen tärkeän roolin
joka armolla on elämässämme.
Tämän päivän aiheeni on: "Jos kylvät armoa, niin niität armoa"
Emme voi olla onnellisia kääntyneenä sisäänpäin, kun Jumala on kutsunut
meidät kurkottamaan ulospäin. Amen?
Raamatussa ei missään kehoiteta taistelemaan ja kärsimään sen eteen,
että voisimme hyvin ja tulisimme onnelliseksi. Siellä sanotaan, että
jos luovut elämästäsi ja elät tehdäksesi muut onnellisiksi
olemalla heidän palvelijansa, niin Jumala tekee sinut onnelliseksi.
Kylvät siemenen ja kokoat runsaana
takaisin sen, mistä olit valmis luopumaan. Minua on jo jonkin aikaa
häirinnyt se, miten ihmiset kohtelevat toisiaan.
Olen väsynyt tuomioihin, arvosteluun ja ihmisten mielipiteisiin.
Todellisen rakkauden puute, jota näen Raamattu kainalossa kulkevien
uskovien välillä, on säälittävää.
Erityisen väsynyt olen... ja tämän haluan sinun kuulevan...
...erityisen väsynyt olen siihen paineeseen, jota usein koen omassa
elämässäni ja paineeseen, jonka sälytämme muille täydellisyydestä.
Jos sopisit minulle täydellisesti, jos et koskaan tekisi virheitä...
Jos aina kohtelet minua oikein, jos aina teet asiat niinkuin minä tahdon,
niin silloin minä hyväksyn ja otan sinut vastaan elämääni,
pidän sinusta ja rakastan sinua, mutta jos teet virheitä, niin vaikka
antaisinkin sinun jäädä elämääni, niin vähintä mitä voin tehdä, on
muistutan sinua virheistäsi, koska eihän se sovi, että annamme jonkun
luulla selviävänsä helpolla, sillä jos emme aseta kaikkia näitä lakeja
ja sinä teet virheitä ja jos se sallitaan, niin silloinhan sinä teet
niitä aina uudestaan ja uudestaan.
Tässä ainoa ongelma on se, ettei tällainen asenne ole Raamatullista.
Siksi meidän tulee opiskella ja oppia armosta.
Jaakob 2:13
Sillä tuomio on armoton sille, joka ei ole armoa osoittanut, mutta
armo, (täynnä ilon itsevarmuutta) riemuitsee voitokkaana yli tuomion.
En tiedä minkälainen Raamatun käännös sinulla on, mutta pääajatus
on, että armo riemuitsee tuomion yli.
Jumalan silmissä armo on suurempi, kuin tuomio. Se on ihan helppoa,
se on luonnollista ja normaalia. On lihan asennetta sellainen,
että tuomitaan ihmisiä ja tuomitaan heitä vielä arvostellen.
Ongelmana on, että tuomitsemme ihmisiä omien arvojemme pojalta.
Tuomitsemme ihmisiä sen mukaan, mitä itse tekisimme tuossa tilanteessa.
Useimmiten kuitenkin, emme ole siinä tilanteessa, emmekä ehkä koskaan ole
sellaisessa olleet ja siksi meillä ei ole todellista käsitystä siitä,
mitä me tekisimme, koska meillä ei ole siitä kokemusta.
Mielipiteen esittäminen ilman kokemusta on tyhmyyttä, koska
useimmat asiat joita opimme, emme opi vain Jumalan sanasta, vaan usein
opimme vielä enemmän omien kokemustemme kautta.
"Sinuna tekisin niin tai näin"
No, koska et ole minä, niin älä tule kertomaan mitä tekisit ja mitä et.
Mielestäni tuhlaamme tavattomasti energiaamme yrittäessämme sotkeutua
toisten ihmisten elämään ja samalla olemme surkeita oman elämämme kanssa.
Luulenpa, että tuo täytyy sanoa uudestaan.
Ehkäpä sanonkin sen meidän TV katsojillemme, koska minä rakastan
teitä erityisen paljon ja olen iloinen, että katsotte ohjelmaani.
Tuhlaamme tavattomasti energiaamme yrittäessämme ohjata toisten ihmisten
elämää ja samalla olemme tosi surkeita oman elämämme kanssa.
Armo riemuitsee tuomion yli. Jumalan silmissä armo on suurempi
kuin tuomio. Jopa Jeesus sanoi, että ei Hän tullut maailmaa tuomitsemaan,
vaan pelastamaan sen.
Jos elämässämme on ihmisiä, jotka tekevät virheitä, tulee meidän auttaa
heitä, eikä tuomita ja arvostella.
Tämä ei tarkoita, että ketään ei saisi ojentaa tai pysäyttää.
En sano, että asioita ei tulisi käsitellä, tai sinun tulisi antaa toisten
kävellä ylitsesi, käyttää hyväkseen tai kohdella huonosti, mutta
nuo ovat ääri tapauksia, jolloin tiedät Hengessä, milloin tulee
puuttua asioihin ja silloinkin niitä ei oteta käsittelyyn sinun vuoksi,
vaan heidän vuokseen.
Koska jos annat jonkun kävellä ylitsesi ja kohdella itseäsi huonosti
tai annat lastesi puhua sinulle epäkunnioittavasti ja armahdat heitä,
se ei ole oikeaa armoa. Silloin ei haluta kohdata totuutta.
Aion nyt sanoa mielipiteeni ja sinä voit suhtautua siihen niin kuin haluat.
Uskon monenlaisia ihmissuhteita olevan tässä huoneessa tänään ja monia myös
siellä jotka katsovat tätä ohjelmaa, jotka ovat todellisissa vaikeuksissa.
Jos jotain ei tapahdu, tuo suhde tekee kaikki onnettomiksi tai sitten
se ennen pitkää tuhoutuu. Minä uskon, että monet noista suhteista voitaisiin
pelastaa, juuri tänään, jos vaan kuulet Jumalan Sanan ja kehität
armahtavan asenteen toisten epäonnistumisia ja virheitä kohtaan.
Onko tässä huoneessa joku, joka luulee ettei koskaan tarvitse armoa?
Ette kuulleet kysymystäni.
Sanoin: Onko täällä joku, joka joka luulee, ettei koskaan tarvitse armoa?
Ehkä teen tämän hieman helpommaksi, koska siellä joku yhä nostaa kättään.
Kuinka moni teistä tietää sen, että tarvitsee armoa jokaisena päivänä?
Mietin, kuinka usein Jumala on meille armollinen ja emme edes tiedä sitä.
Kuinka usein päivän aikana Hän katsoo sormien läpi virheitämme,
edes mainitse niistä mitään.
Kuinka usein Hän siunaa meitä silloinkin, kun emme ansaitse sitä.
Ihmettelen, kuinka usein Hän pelastaa meidät vaikeuksista.
Mietin kuinka usein Hän sanoo: Ymmärrän sinun taustasi ja miksi
teit näin ja mistä olet kotoisin. Minäpäs armahdan sinua vähäsen.
Annan sinulle tilaa ja aikaa. Amen?
Jos tiedämme, että tarvitsemme armoa, Raamattu kertoo hyvin selvästi sen,
että sen saamiseksi on vain yksi tie ja se on luovuttaminen.
Tämä osa meidän tulee ymmärtää.
Kun olemme tietämättömiä, Jumalan armo peittää meidät monilta osin,
mutta kun tulemme tietoisiksi... toisin sanoen Paavali vainosi
kristittyjä ja Jumala oli hänelle siitä huolimatta armollinen, jolloin
voidaan sanoa, ettei Paavali antanut armoa, mutta hän sai sitä.
Mutta hän sanoi saaneensa Jumalan armon koska oli tietämätön.
Kun emme enää ole tietämättömiä, kun olemme kuulleet Matteuksen 7, jossa
sanotaan: Älä tuomitse ja arvostele, ettet itse joutuisi tuomittavaksi.
Kun olemme nuo jakeet lukeneet, emme enää saakkaan armoa samalla mitalla,
koska nyt olemme vastuussa tietomme tähden. Näin se voidaan myös sanoa.
Kuuntelehan tätä. Tässä on toinen tapa ilmaista se: Jumala ei koskaan
pyydä minulta sellaista, mitä minulla ei ole, mutta kun minulla on jotain
-Häneltä lahjaksi saatuna- silloin Hän odottaa, että annan sen pois.
Jumala on antanut minulle anteeksi, nyt Hän odottaa, että annan anteeksi
Hän on armahtanut minut, nyt Hän odottaa, että armahdan muita.
Jumala on rakastanut minua ehdoitta ja Hän odottaa, että minäkin
ehdoitta muita rakastan, enkä vaadi, että heidän tulee ansaita
kaiken sen, jota heille annan.
Eilen illalla luimme Raamatunpaikan, jossa sanottiin, että meillä tulee olla
kärsivällinen mieli, koska Herra tulee pian takaisin; Meidän tulee antaa
kaikkien nähdä epäitsekkyytemme; Meillä tulee olla huomioon ottava luonne ja
kärsivällinen mieli, koska Herra on lähellä. Mikä on kärsivällinen mieli?
Se tarkoittaa, että siedät paljon, etkä heti polta päreitäsi vaan ne
kestävät pitkään. Se voisi olla yksi tapa sanoa, että armahdamme ihmisiä.
Meidän tulisi olla sellaisia ihmisiä, joita pitää töniä, töniä ja töniä, jos
haluaa saada meidät hermostumaan, eikä sellaisia, jotka heti katsoo
vinoon, jos joku rikkoo meidän asettamiamme sääntöjä ja määräyksiä
ja nimenomaan "meidän" sääntöjä ja määräyksiä, koska useimmat
ihmiset luovat omat sääntönsä. Siksi yhteiskunnassa onkin niin
vaikeaa, koska yksi haluaa sinulta tätä ja tuo toinen jotakin ihan muuta.
Tämä ei halua samaa kuin tuo toinen. Jos annat tälle sen, mitä hän halusi,
tuo toinen raivostuu. Siksi sinun tulisi olla joku ihmissuhteiden
jättiläinen, tai suhdetoiminnan Einstein, selvitäksesi ihmisten kanssa
ja tietää vielä prikulleen, mitä kukakin sinulta odottaa.
Yksi haluaa sinun puhuvan, toinen ei, yksi haluaa kuulla mielipiteesi ja
toinen raivostuu jos esität sen.
Sitten on sellaisia, jotka haluavat kuulla mielipiteesi kuitenkaan sitä
oikeasti haluamatta ja raivostuvat, jos sen kerrot.
Tällainen saa minut todella sekaisin. Se on kuulkaas niin, että....
Kuinka minä voisin sinua auttaa, jos et halua minun mitään sanovan?
Haluan, että kuuntelet mitä nyt sinulle kerron:
Paholainen tekee sen riittävän vaikeaksi meille ihmisille, joten ei
meidän tarvitse häntä siinä auttaa. Tämä on yksi lausuma, jonka haluan
tänään teille sanoa. Pään pitäminen veden yläpuolella on ihan riitävän
vaikeaa tässä elämässä, saatanan hyökkäyksien ja paineiden keskellä,
koko yhteiskunnallinen kirjo, kaikkine stressitekijöineen, joita meillä on.
Sanon sen uudestaan: Paholainen ei tarvitse meidän apuamme, meidän
tulee auttaa toinen toisiamme, eikä auttaa paholaista, eikös niin.
Armo, armo, armo. Hallelujaa!
Löydän itseni joskus jopa päivän eri aikoina, ja se on jotain joka tulee
sisältäni ja moni teistäkin varmaan tekee niin- jossain tilanteessa sanon:
Armoa, armoa, armoa.
Joskus ajan autolla ja sanon: Jeesus, anna minulle armoasi.
Armoa Herra, me tarvitsemme armoasi.
Uskon sen olevan jotain, mikä tulee sydämestäni.
Ensiksi omassa elämässäni se on sydämeni huuto ja toiseksi uskon
sen olevan hengellinen ilmestys siitä, kuinka armon tulisi virrata
uskovien keskellä. Vielä kerran haluan sanoa, ettei se tarkoita sitä
ettei asioita saisi käsitellä, mutta sanon, että ihmiset menevät toisesta
äärimmäisyydestä toiseen. He joko puuttuvat joka asiaan ja heidän tulisi
oppia että on asioita, jotka täytyy antaa olla, tai sitten he eivät puutu
mihinkään ja antavat ihmisten mollata itseään ja kohdella huonosti.
Tavalla tai toisella, liha menee helposti äärimmäisyyksiin.
Liha ei tunne tasapainoa, jota me tarvitsemme.
Tarvitsemme hengellistä herkkyyttä erottamaan, milloin tulee asioihin
puuttua ja milloin niiden on parempi antaa vaan olla.
Jokaisella perheen jäsenellä on huonot tapansa.
Joka ainoalla perheen jäsenellä on omat huonot tapansa. Ihan jokaisella.
On tiettyjä asioita, joita Dave tekee ja tiettyjä asioita joita minä teen.
Jumala opettaa minua jokapäiväisen elämäni kautta,
niinkuin myös sinua. Yksi asia, jonka olen huomannut on, kun Dave jättää
kaappinsa oven...meillä on sellaiset kaapit, joissa valot pysyy, kunnes
ovet suljetaan ja aina kun Dave jättää kaappinsa oven auki, on minulle tosi
vaikeaa vain mennä ja sulkea se, minun täytyy aina sanoa siitä hänelle.
Miksi me saamme kiksejä siitä, että aina sanomme heille sen, missä he
tekivät väärin ja kuinka me korjasimme ne virheet?
"Sinä jätit valot taas päälle."
Kolme päivää myöhemmin: "Jätit valot taas päälle."
Samana iltana: "Jätit taas valot päälle!"
Huutaen kovaa "Kuis monta kertaa aiot jättää sen valon päälle?!"
Amen?
Tai mikä se juttu sitten onkin.
Niin, lapsille täytyy opettaa, ettei valoja jätetä päälle kaikkialle kotona,
eikä siitä nyt ollutkaan kyse, vaan siitä, kun aikuinen puhuu aikuiselle
niin ei toki tarvitse mainita joka pikku seikkaa, joka menee väärin.
Kylvä siis armoa, niin armoa niität.
Kuinka moni teistä ei haluaisi kuulla joka ainoata pikku virhettä jonka teki?
Kuinka moni teistä ajattelee: Etkö joskus voisi vain antaa olla?
Raamattu sanoo: Rakkaus peittää. Eikö vaan?
Kyllä.
Rakkaus peittää syntien paljouden.
Tässä yksi tapa jolla voit käytännössä harjoittaa sitä, mitä tänään saarnaan.
Ennenkuin sanot jollekulle mitä he taas tekivät väärin:
Jätit sukkasi TAAS lattialle!
Ja TAAS et laittanut uutta vessapaperirullaa!
TAAS minun piti laskea sinun kylpyvetesi pois ammeesta!
Saatat hämmästyä kuinka monia pieniä tyhmyyksiä, joilla ei ole merkitystä,
on esitetty tässä huoneessa tänään. Asioita, joita ne henkilöt tekevät,
joiden kanssa asut, ja jotka saavat sinut hyppimään seinille.
Ja tiedätkö, jos me vain olisimme niistä hiljaa, niin ehkä
Jumala vapauttaisi heidät niistä.
O' ou, ajattelin juuri sananpaikkaa.
Mennään Filippiläiskirjeeseen 4
Filippiläiskirje 4:5, Tietäköön ja pankoon merkille kaikki ihmiset
teidän epäitsekkyytenne (avuliaisuutenne, pitkämielisyytenne)
Herra on lähellä. (Hän tulee pian)
Älkää mistään murehtiko, vaan kaikessa saattakaa pyyntönne
rukouksella ja anomisella, - valittaen ja tyytymättömänä nuristen.... Ei?
Jos siis rukoilen ja sanon: Jumala sinun tarvitsee muuttaa Davea tällä
alueella, tai tee muutos jonkun lapseni kohdalla, tai Jumala tee
työtä tämän henkilön elämässä. Jumala tarvitsen apuasi, jotta he
voisivat muuttua vastuun- tuntoisemmiksi noissa asioissa.
Rukoilen ja luotan sinuun, koska minä en voi heitä muuttaa.
Saako joku ilmestyksen tänään siitä, että et voi muuttaa toisia ihmisiä?
Vain Jumala voi muuttaa ihmisiä.
Sinä voit asettaa sääntöjä, ohjeita ja määräyksiä, joilla vedät rajoja ja
laittaa ihmisiä omiin pikku laatikoihinsa, mutta
jos sydän ei muutu..
jotenkin he löytävät tiensä ulos siitä sinun laatikostasi.
Vain Jumala pääsee sydämen sisälle ja voi muuttaa ihmisen luonteen.
Ja taasen, en sano, etteikö sinun tulisi kertoa mitä tarvitset, tai mikä
tekee sinut onnettomaksi, vaan sanon, ettei sinun tarvitse heille
kertoa, kertoa, kertoa, kertoa, kertoa, kertoa, kertoa ja kertoa.
Jotkut teistä ovat kertoneet jo 30 vuoden ajan.
Eikä se ole kovin Jumalallinen teko. Olet alkanut nalkuttaa.
Siis tämän mukaan, minun tulee rukoilla ja sitten kiittää.
Jos rukoilen, että Dave muistaa sulkea kaappiensa ovet - joka siis
ei ole mikään iso juttu minulle; se oli vain esimerkkinä.
unohdan omanikin auki joskus ja valot päälle.
No mikä juttu nyt sitten onkin. Nyt juuri Dave tuntuu hyvin rakkaalta.
En voisi kuvitella mitään, mitä hän tekee, mikä voisi ärsyttää minua.
Sen täytyy olla ihme.
Yleensä mulla on kyllä pitkä lista.
No, yksi juttu jonka hän tekee...
Dave on 63, mutta luulee yhä olevansa teini-ikäinen ja hän pitää
voimakkaista autoista ja hänestä on kiva kaasutella. Tarkoitan, että
auto, jolla hän ajaa, siinä on kuin...
Hän tekee aina niin kun sitä vähiten odotan. Ja sitten, Wrooommm...
Sanoin hänelle, että joku päivä sinä saat vielä minut ruoskituksi tästä.
Sitten sanon: "Dave, ei sinun tarvitse ajaa tuolla lailla!"
"Kyllä vain kulta, piti päästä pois alta, ennenkuin se ruoska sivaltaa!"
Sanoin,"Ei se niin mene. Ei totisesti! Sinä vaan haluat aina tehdä noin!!"
No, se todella käy päähän ja toivon, ettei hän tekisi niin, mutta
hän on tehnyt niin koko elämänsä, eikä minun nalkutukseni sitä muuta.
Tässä siis pointtini:
Mikä sitten toisessa ärsyttääkin, voit rukoilla sen puolesta ja sitten
kiittää Jumalaa siitä, että Hän tekee työtä ja saa aikaan muutoksen.
Et voi rukoilla ja jatkaa nalkutustasi, koska se vesittää rukouksesi.
Voiko joku antaa ylistyksen Jumalalle, tänä aamuna?
Voi, mutta on niin vaikeaa pitää suunsa kiinni.
Tässä siis alkaa se itselle kuoleminen, koska kun me tunnemme
sen ärsytyksen ja vapautamme paineet jäkättämällä, bla, bla, bla, bla...
Eikös vaan tunnukin heti helpottavan, kun on bla, bla, bla...
Hyvä, nyt sinä tunnet helpotusta, mutta ongelmasi ei kadonnut.
Onko kellään muulla tämä ongelma?
Onko sinun vaikeaa olla aina mainitsematta? Siispä sanot:
"Annan anteeksi, mutta haluan sinun tietävän, mitä se minulle maksaa."
"Annan anteeksi, mutta haluan sinun ymmärtävän, mitä olet tehnyt"
"ja kuinka hyvä minä olen sinulle ollut, kun annoin anteeksi."
Armoa, armoa, armoa.
Jumala, me tarvitsemme armoa!
Itsekkyyden sairaus....
"Se mitä teet, tekee minun oloni vaikeaksi. Sinun tekosi takia minun"
"on otettava ylimääräisiä askelia sulkeakseni tuon oven."
"Sinun vuoksesi minun on kumarreltava poimimaan sukkia"
"lattialta ja otettava ylimääräisiä askelia laittaakseni ne pyykkikoriin."
Voi, voi, se onkin epämiellyttävää.
Tiedätkö, ne jutut, joiden vuoksi me ärsyynnymme, useimmat eivät
ole arvoltaan edes papu kasan vertaa. Amen?
Eikä vain se, vaan jos samat asiat sanottaisiin meille, me sanoisimme
"Pitääks ruikuttaa, etkö voisi edes joskus tehdä pikku palvelusta mulle?"
Itsekeskeisyys tarkoittaa, että on ihastunut itseensä, odottaen muiden
olevan olemassa vain meitä varten.
Heidän tulee tehdä meidät iloisiksi toimia kuten haluamme ja
laittaa meidät etusijalle.
Se tarkoittaa ainoastaan omista haluistaan, tarpeistaan,
mieliteoistaan ja kiinnostuksen kohteistaan välittämistä.
Uskon, että itsekkyys on melkein kaiken tyytymättömyyden juuri.
Sanon sen uudestaan: Jumala, olen onnellinen, jos annat minulle puolison.
Ei, et ole.
Koska silloin sinulla on toinen ihminen elämässäsi, joka sattuukin
olemaan aina oikeassa.
Ja ne ärsyttävät asiat, joita hän tekee, et edes työpäivän
jälkeen pääse niistä eroon.
En sano, etteikö avioliitto olisi ihanaa, sanon että kun avioidut,
joudut käsittelemään monia asioita.
Jumala, olisin onnellinen, jos minun ei tarvitsisi enää olla tässä liitossa.
Ei. Et olisi! Silloin olisit yksinäinen.
Eikö niin?
Raamattu kertoo meille, että armo iloitsee tuomion ylitse.
On helppo omata tuomitseva asenne muiden ylitse, mutta Jumala haluaa,
että olemme armollisia toisillemme.
Tänään tarjoan opetuspakettia, jonka uskon olevan siunaukseksi.
Se on minun neliosainen opetussarjani:
"Jumalan, itsensä ja muiden rakastaminen."
On tärkeää, että omistat sen, koska minun mielestäni todellinen rakkaus
alkaa vasta, kun on saanut Jumalan rakkauden, oppinut kuinka tulee
rakastaa itseään tasapainoisesti,
ja sitten antaa tuon rakkauden virrata kauttamme.
Haluamme myös tarjota sinulle "Seurakunta, joka ei koskaan nuku"
Upeaa Matthew Barnett'in kirjaa, jonka uskon avaavan armon käsitteen
sinulle, aivan uudella tavalla.
Kadut ovat täynnä ihmisiä, mutta kukaan ei näe sinua.
Kukaan ei lähesty sinua, etkä sinä lähesty ketään.
Kadut ovat täynnä ihmisiä- täynnä ystäviä, elämää, mutta milloin
viimeksi koit olevasi elossa- Todella olevasi kiinni jossakin?
-Tai johonkin?
Jumala haluaa sinun tietävän, että Hän rakastaa sinua.
Anna Hänen rakastaa sinua.
Tässä sarjassa "Jumalan, itsensä ja toisten rakastaminen" opit, kuinka
ottaa Jumalan rakkaus vastaan, kuinka rakastaa itseään terveellä tavalla ja
kuinka jakaa tuo rakkaus niiden kanssa, jotka sitä tarvitsevat.
Tilaa tänään opetussarja "Jumalan, itsensä ja muiden rakastaminen,"
ja bonuksena saat mukaan "Seurakunta, joka ei koskaan nuku"
kirja Matthew Bennett'iltä, jossa hän kertoo, kuinka voit muuttaa muiden
elämää, astumalla ulos omasta maailmastasi, kohti muita.
Ota tiedot näyttöruudultasi, tai vieraile sivuilla joycemeyer.org
Olen täällä Missisipin merenlahdella, vierailemassa alueella, jossa pyörre-
myrsky Katriina on tehnyt tuhojaan.
Ikävä uutinen on, että pyörremyrsky tuli ja teki paljon tuhoa, mutta hyvä
uutinen on, että ystävien anteliaisuuden ja palvelutyömme
yhteistyökumppaneiden, sekä muiden ihmisten, kuten sinunkin avulla, joille
Kristuksen rakkaus on ilmestynyt, vahinkoja on saatu korjattua.
Työtä on paljon vielä jäljellä. Siksi rohkaisenkin sinua kumppanuuteen.
Tule säännölliseksi kuukausittain rukoilevaksi ja lahjoittamaan varoja
Joyce Meyer palvelutyöhön, jotta voit olla mukana tavoittamassa alueita
niinkuin tämä, kaikkialla maailmassa.
Etkö haluaisi ruokkia lapsia Afrikassa, Intiassa ja joka puolella maailmaa?
Etkö haluaisi olla tarjoamassa lääketieteellistä helpotusta ihmisille
kaukaisissa kylissä, jossa he voivat kuolla ilman apuasi?
Etkö haluaisi olla tarjoamassa puhdasta juomavettä niille, jotka
sairastuvat juomastaan likaisesta juomavedestä?
Tiedän, että haluaisit, ja ehkä olet ajatellut, "Jumala, haluan auttaa"
"ihmisiä, mutta en oikein tiedä kuinka." Jos tulet yhteistyöhön kanssamme
pääset nauttimaan samoista työn tuloksista, joista me nautimme.
Emme voi tehdä mitään, ilman sinua. Pyydänkin siis sinua yhteistyöhön.
Uskon, että todella tulet nauttimaan ja hyödyt yhteistyöstä kanssamme
Joyce Meyer palvelutyössä.
Tulossa: Ensimmäinen romaani, New York Timesin
parhaalta kirjailijalta, Joyce Meyeriltä.
"Penni"
Etsi "Penni" vuonna 2007.
Se on joycemeyer.org
Me voimme koskettaa maailmaa...
Jumalan rakkaudella.
Mikäli tämä ohjelma on koskettanut sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A
Opi kuinka uskon harjoittaminen muihin, voi auttaa sinua.
Älä vain usko itseksesi: Usko, että voit tehdä suurempia muiden hyväksi.
Jos teet niin, tulet automaattisesti siunatuksi, koska tekeminen muille
tulee antamaan sinulle lisää.
Tästä seuraavassa osassa "Iloa arkeen"
Merkitset meille Joyce Meyer palvelutyössä enemmän kuin arvaatkaan.
Arvostamme sinua ja kiitämme yhteistyökumppaneitamme ja
ystäviämme, jotka ovat saaneet tämän palvelutyön mahdolliseksi.
Yhdessä me ruokimme nälkäiset, vaatetamme köyhät ja viemme
evankeliumin kaikille kansoille. Ota meihin yhteyttä tai vieraile
sivuillamme joycemeyer.org, jonne voit jättää rukouspyyntösi. Tutustu
aineistoomme, katso Joyce Meyerin konferenssi-aikataulu ja liity
yhteistyöhön, jakamaan kanssamme Kristuksen rakkautta koko maailmaan.
Käännös: Aila Odum